b'\n_START_ARTICLE_\n\xc5\xa0emu\n_START_SECTION_\nIstorija\n_START_PARAGRAPH_\nGamtinis \xc5\xa1emu sezonas prasid\xc4\x97davo po pereto (apie vasario vidur\xc4\xaf), ir trukdavo 125 dienas, t. y. iki bir\xc5\xbeelio vidurio. Jo metu Nilo vanduo pasiekdavo \xc5\xbeemiausi\xc4\x85 lygmen\xc4\xaf, kai kada kildavo sausra, b\xc5\xabdavo imamas derlius._NEWLINE_Kalendorinis \xc5\xa1emu sezonas nesutapo su gamtiniu \xc5\xa1emu, kadangi kalendoriniai metai buvo \xc5\xa1iek tiek trumpesni nei gamtiniai (t. y. Sirijaus metai). Sezonas ilgainiui i\xc5\xa1puldavo vis anks\xc4\x8diau, lyginant su Nilo potvyniais ir Sirijaus patek\xc4\x97jimu. 1321 m. pr. m. e., pra\xc4\x97jus vienam Sotiniam ciklui (t. y. 1460\xc2\xa0m.), \xc5\xa1emu v\xc4\x97l sugr\xc4\xaf\xc5\xbeo \xc4\xaf pirmin\xc4\x99 pad\xc4\x97t\xc4\xaf Nilo patvyni\xc5\xb3 at\xc5\xbevilgiu, o v\xc4\x97liau v\xc4\x97l \xc4\x97m\xc4\x97 atsilikti._NEWLINE_22 m. pr. m. e. \xc4\xafvykd\xc5\xbeius kalendoriaus reform\xc4\x85 ir \xc4\xafvedus Kopt\xc5\xb3 kalendori\xc5\xb3, kalendorinio \xc5\xa1emu prad\xc5\xbeia buvo fiksuota Julijaus kalendoriaus at\xc5\xbevilgiu (t. y. baland\xc5\xbeio 26 d., arba gegu\xc5\xbe\xc4\x97s 9 d Grigaliaus kalendoriuje), ir sezonas trunka iki rugpj\xc5\xab\xc4\x8dio 29 d. (rugs\xc4\x97jo 10 d.).'